CELEX: 32010D0134
Language: lv
Date: 2010-03-01 00:00:00
Title: 2010/134/: Komisijas Lēmums ( 2010. gada 1. marts ), ar kuru groza Lēmumu 2006/473/EK attiecībā uz kontinentālās Austrālijas atzīšanu par tādu teritoriju, kurā nav sastopams Xanthomonas campestris (visi celmi, kas ir patogēni Citrus ģints augiem) (izziņots ar dokumenta numuru C(2010) 1063)

4.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 53/10
            
         KOMISIJAS LĒMUMS
   (2010. gada 1. marts),
   ar kuru groza Lēmumu 2006/473/EK attiecībā uz kontinentālās Austrālijas atzīšanu par tādu teritoriju, kurā nav sastopams Xanthomonas campestris (visi celmi, kas ir patogēni Citrus ģints augiem)
   (izziņots ar dokumenta numuru C(2010) 1063)
   (2010/134/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās IV pielikuma A daļas I iedaļas 16.2. punktu,
   tā kā:
   
               (1)
            
            
               Ar Komisijas 2006. gada 5. jūlija Lēmumu 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi, kas ir patogēni Citrus ģints augiem), Cercospora angolensis Carv. et Mendes un Guignardia citricarpa Kiely (visi celmi, kas ir patogēni Citrus ģints augiem) (2), Jaundienvidvelsa, Dienvidaustrālija un Viktorija Austrālijā tiek atzītas par tādām teritorijām, kurās nav sastopams Xanthomonas campestris (visi celmi, kas ir patogēni Citrus ģints augiem).
            
         
               (2)
            
            
               Austrālija ir iesniegusi sīki izstrādātu tehnisku informāciju, kas pamatota ar slimības kontroles un izskaušanas programmu, kā arī daudzgadīgu oficiālu pārbaužu rezultātiem, kurā norādīts, ka Xanthomonas campestris uzliesmojums Kvīnslendā ir veiksmīgi izskausts un ka Ziemeļu teritorijā un Rietumaustrālijā Xanthomonas campestris nav sastopams. Tādējādi visas kontinentālās Austrālijas citrusu audzēšanas teritorijas jāatzīst par tādām, kurās minētais kaitīgais organisms nav sastopams.
            
         
               (3)
            
            
               Tādēļ attiecīgi jāgroza Lēmums 2006/473/EK.
            
         
               (4)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/473/EK 1. panta 2. punkta a) apakšpunktu aizstāj ar šādu apakšpunktu:
   
               “a)
            
            
               Austrālijā – Jaundienvidvelsa, Ziemeļu teritorija, Kvīnslenda, Dienvidaustrālija, Viktorija un Rietumaustrālija;”.
            
         2. pants
   Šis lēmums ir adresēts dalībvalstīm.
   
      Briselē, 2010. gada 1. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 169, 10.7.2000., 1. lpp.
   
      (2)  OV L 187, 8.7.2006., 35. lpp.